देश के 15वां प्रधानमंत्री श्री नरेंद्र मोदी के शपथ ग्रहण समारोह
भारत के 15वां प्रधानमंत्री के रूप में शपथ लेवे से पहीले नरेंद्र मोदी आज सवेरे राजघाट पहुंच के राष्ट्रपिता महात्मा गांधी के श्रद्धांजलि देले। एह मौका प मोदी के संगे हर्षवर्द्धन, विजेंद्र गुप्ता अवरू प्रकाश जावडेकर समेत भाजपा के बहुत नेता भी मौजूद रहले।
बापू के समाधि, राजघाट में कुछ देर रुकला के बाद उ देश के पूर्व प्रधानमंत्री अवरू भाजपा के वरिष्ठ नेता अटल बिहारी वाजपेयी से मिले उनुका घरे गईले अवरू आशीर्वाद लेले।
मालूम रहे कि, मोदी के शपथ ग्रहण समारोह में आवेवाला लोग के गिनती के लिहाज से राष्ट्रपति भवन में अयोजित अभी तक के इ सबसे बड़ कार्यक्रम होई। मोदी के शपथ ग्रहण समारोह में पड़ोसी देश के नेता समेत, करीब 4,000 से अधिका लोग भाग लिहे।
इ पहीला मौका होई, जब राष्ट्रपति भवन में एतना अधिक संख्या में लोग जुटिहे। इहा अभी तक भईल सबसे बड़ समारोह, जईसे कि गणतंत्र दिवस आ स्वतंत्रता दिवस के मौका प होखेवाला जलपान कार्यक्रम में अधिका से अधिका 1,500 से 2,000 लोग आईल बाड़े।
राष्ट्रपति प्रणब मुखर्जी के प्रेस सचिव ओमिता पॉल बतवली कि, 1990 में चंद्रशेखर अवरू 1998 में अटल बिहारी वाजपेयी के शपथ ग्रहण समारोह राष्ट्रपति भवन के आँगन में भईल रहे, ओ समय 1,200 से 1,300 मेहमान आईल रहन। लेकिन, मोदी के शपथ ग्रहण समारोह में करीब 4,000 लोग के जुटे के उम्मीद बाटे।
hin_Deva bho_Deva bho_Deva bho_Deva bho_Deva bho_Deva